Madridning «Real» jamoasi o‘z tarixida ilk bor Primera doirasida o‘z uyida o‘tkazilgan uchrashuvda qo‘shib berilgan daqiqalarda mag‘lubiyatga uchradi. «Barselona» bilan «Santyago Bernabeu» stadionida kechgan 33-tur uchrashuvining birinchi bo‘limida jamoalar bittadan gol kiritdi, Kasemiro va Lionel Messi o‘z nomini tabloga yozdirib qo‘ydi. Ivan Rakitich 75-daqiqada kataloniyaliklarni hisobga oldinga olib chiqdi. «Real» Serxio Ramos chetlatilganidan so‘ng, 77-daqiqadan boshlab bir kam o‘yinchi bo‘lib harakatlana boshladi, biroq madridliklar Xames Rodriges yordamida 85-daqiqada hisobni tenglashtirishga muvaffaq bo‘ldi. O‘yinga qo‘shib berilgan vaqtning ikkinchi daqiqasida esa Messi kataloniyaliklarga g‘alaba keltirdi. Messi nomidagi «El-Klasiko». «Barselona» peshqadamlikka qaytdi